TOP-3.1.1-16-BK1-2017-00019 kódszámú, „Belterületi kerékpárút hálózat fejlesztés Tiszaalpáron”

A tiszaalpári kerékpárút kivitelezése hamarosan elkezdődik


Hosszas előkészületeket, engedélyeztetési, hozzájárulási eljárásokat, valamint a sikeres közbeszerzést követően a tegnapi napon aláírásra került a Tiszaalpárt érintő kerékpárút hálózat kivitelezési szerződése. A c című projekt keretén belül a 430 millió Ft támogatásból készülő beruházást a Magas- és Mélyépítő Kft. végzi. A munkaterület átadása 2021.03.17-én történik meg. 
Az építési munkálatok várhatóan az idei évben be is fejeződnek.

A beruházás során a három szakaszból álló hálózat a következőképp alakul:
4501-es számú Bokrosi út Király sarki elágazásától a Bokrosi út-József Attila utca kereszteződéséig halad, majd a Bokrosi utat keresztezve a közútra való felfestéssel a József Attila utca- Alpár-Újfalu összekötő út, Thököly utca, Csokonai utcán folytatódik. A következő szakasz a Csokonai utcáról a Bajcsy- Zsilinszky utcán ugyancsak kerékpárút felfestéssel a Bajcsy-Zsilinszky utca- Alkotmány utca kereszteződéséig tart, majd az Alkotmány utcát keresztezve önálló nyomvonalon folytatódik a MATIC Kft. irányába. A kerékpárút a település bel-és külterületi határán (amely a beruházás miatt a külterület irányába eltolódik) egy forgalomlassító sziget kialakításával ismételten keresztezi a 4625. sz. utat, így a közút másik oldalán ugyancsak önálló nyomvonalként a MATIC Kft. telephelyéig folytatódik.

A hálózat harmadik ága a Csokonai utcán, majd a Táncsics Mihály utcán a közúton való felfestéssel folytatódik (az Alkotmány utcán egy a forgalmat lassító gyalogátkelő hely kerül kialakításra), majd a Táncsics utca- Balassa utca kereszteződését elhagyva a vasút mellett, önálló nyomvonalon halad. A korábbi Domb büfé területén az épített nyomvonal a 4625. sz. út mellett halad, amely egészen az Árpádfalui vasúti átjárót keresztezve a (jelenleg földútként funkcionáló) Katona József utcáig tart, ahol kiépítésre kerül egy kerékpártároló/pihenőhely. A beruházás során a Katona József utca aszfalt burkolatot kap, amelyre ezt követően felfestésre kerül a kerékpárút nyomvonala.
A projekt során Tiszaalpár közigazgatási területén kb. 200 méter hosszan aszfalt burkolatú út, kb. 4 km hosszan aszfalt burkolatú (önálló nyomvonalként épülő) kerékpárút, több mint 5 km hosszan nemesített útpadka, valamint 1 jelzőlámpás vasúti átjáró, 1 gyalogátkelő, valamint 1 db településkapu kerül létesítésre.

A munkálatok hamarosan kezdetét veszik, emiatt szeretnénk kérni a Tisztelt Lakosság türelmét!





